કૃષ્ણની, હાજરીથી ગ્રામવાસીઓના બધા ભય દૂર થઇ જતા. કૃષ્ણનું દેવી રક્ષણ સદાય તેમની પાસે રહેતું. ગોકુળ પાસે યમુના નદીમાં કાલીનાગને નાથ્યો, જે પાણીને દૂષિત કરતો હતો. વનમાં આગ લાગી ત્યારે તેમણે ગોપમિત્રોને બચાવેલા. ગોકુળના રહેવાસીઓ વૃંદાવન ગયાં. કૃષ્ણે દેવોના રાજા ઇન્દ્રને બદલે ગોવર્ધન પર્વતની પૂજા કરવાનું સૂચન કર્યું ગોવર્ધન પર્વત તેમના પાકનું રક્ષણ કરતા. લાકડાં અને ઘર પૂરાં પાડતાં. કૃષ્ણે ગોવર્ધન પર્વતની પૂજા કરી એટલે ઇન્દ્ર ક્રોધે ભરાયા. વરસાદથી વ્રજને તારાજ કર્યું ત્યારે કૃષ્ણે સાત વર્ષની ઉંમરે, સાત દિવસ સુધી ગોવર્ધન પર્વતને ડાબા હાથની નાની આંગળી પર ઉંચક્યો. વ્રજવાસીઓ અને તેમની ગાયોને રક્ષણ પૂરું પાડ્યું. કૃષ્ણ ‘સુપ્રીમ’ ભગવાન છે તે સાબિત થયું.